Οι αντιλήψεις πρωτοετών φοιτητών ψυχολογίας για το δεσμό με τους γονείς και τους φίλους τους σε σχέση με την ενσυναίσθηση και την αυτοεκτίμησή τους
Creators: name: Ταρατσίδου, Ιωάννα Ιωάννη
Publisher: name: Aristotle University of Thessaloniki
Year: 2022
Subjects: Αντιλήψεις για το δεσμό
Ενσυναίσθηση
Αυτοεκτίμηση
Perceptions of attachment
Empathy
Self esteem

description: Οι σχέσεις που αποκτά το άτομο καθ’ όλη τη διάρκεια της ζωής του διαδραματίζουν σημαντικό ρόλο στην πορεία και την εξέλιξή του, καθώς συμβάλλουν στη διαμόρφωση της προσωπικότητας και της αυτοεκτίμησής του, ενώ επηρεάζουν σε σημαντικό βαθμό και το επίπεδο ενσυναίσθησής του. Σκοπός της εργασίας αυτής είναι να εξετάσει τις αντιλήψεις πρωτοετών φοιτητών ψυχολογίας αναφορικά με το δεσμό που έχουν αναπτύξει με τη μητέρα, τον πατέρα και τους φίλους τους, τον τρόπο που οι αντιλήψεις τους αυτές συνδέονται με την αυτοεκτίμηση και την ενσυναίσθησή τους, καθώς και αν υπάρχουν διαστάσεις του δεσμού που μπορούν να προβλέψουν το επίπεδο της αυτοεκτίμησης, καθώς και τις διαστάσεις της ενσυναίσθησης των φοιτητών. Συνολικά, 180 πρωτοετείς φοιτητές και φοιτήτριες από το τμήμα Ψυχολογίας του Αριστοτελείου Πανεπιστημίου Θεσσαλονίκης και συγκεκριμένα 156 γυναίκες και 24 άνδρες, με μέσο όρο ηλικίας τα 18 έτη, συμπλήρωσαν κλίμακες αυτο-αναφοράς για τη μέτρηση των υπό εξέταση μεταβλητών. Τα αποτελέσματα έδειξαν ότι οι αντιλήψεις για το δεσμό με τη μητέρα, τον πατέρα και τους φίλους συνδέονται σε μεγάλο βαθμό μεταξύ τους. Ο δεσμός όμως με τους φίλους γίνεται αντιληπτός ως ο πιο σημαντικός και ακολουθούν ο δεσμός με τη μητέρα και τον πατέρα. Από την ανάλυση των κλιμάκων προέκυψε, επίσης, πως οι αντιλήψεις για το δεσμό και με τα τρία πρόσωπα συσχετίζονται με την αυτοεκτίμηση των αναδυόμενων ενηλίκων, όμως μόνο η εμπιστοσύνη στη μητέρα βρέθηκε ότι αποτελεί προβλεπτικό παράγοντα της υψηλής αυτοεκτίμησης. Αντίθετα, η αποξένωση από τον πατέρα και από τους φίλους βρέθηκε ότι αποτελεί προβλεπτικό παράγοντα της χαμηλής αυτοεκτίμησης. Επιπλέον, αναδείχθηκε σημαντική συσχέτιση ανάμεσα στον ασφαλή δεσμό με τη μητέρα και τους φίλους και την υιοθέτηση της οπτικής του άλλου· συσχέτιση εξίσου σημαντική εντοπίστηκε και στον ασφαλή δεσμό με τη μητέρα, τον πατέρα, τους φίλους και την προσωπική δυσφορία. Οι έχοντες ασφαλή τύπο δεσμού με τη μητέρα, τον πατέρα και τους φίλους φαίνεται να εμφανίζουν υψηλότερα επίπεδα αυτοεκτίμησης σε σχέση με όσους έχουν ανασφαλή τύπο δεσμού. Για την πρόβλεψη της αυτοεκτίμησης βρέθηκε ότι η αποξένωση από τον πατέρα και τους φίλους προβλέπει αρνητικά την αυτοεκτίμηση, ενώ η εμπιστοσύνη στη μητέρα προβλέπει θετικά την αυτοεκτίμηση. Για την πρόβλεψη των διαστάσεων της ενσυναίσθησης, από την άλλη, διαφάνηκε ότι η αποξένωση από τη μητέρα λειτουργεί ως προβλεπτικός παράγοντας της χαμηλής υιοθέτησης της οπτικής του άλλου και του χαμηλού ενσυναίσθητου ενδιαφέροντος, ενώ η επικοινωνία με τους φίλους λειτουργεί ως προβλεπτικός παράγοντας της υψηλής υιοθέτησης της οπτικής του άλλου. Η αποξένωση, τέλος, από τους φίλους βρέθηκε ότι αποτελεί προβλεπτικό παράγοντα της προσωπικής δυσφορίας. Τα αποτελέσματα έδειξαν χαμηλής έντασης αρνητική συσχέτιση μεταξύ αυτοεκτίμησης και συνολικής ενσυναίσθησης, που όμως φαίνεται να προκαλείται αποκλειστικά από την διάσταση της προσωπικής δυσφορίας, η οποία βρέθηκε να συσχετίζεται αρνητικά και με μέτρια ένταση με την αυτοεκτίμηση.
description: The relationships that a person forms throughout his life play an important role in the course of his life, as they contribute to the formation of his/her personality and self-esteem, while significantly affecting his/ her level of empathy. The purpose of this study is to examine the perceptions of young adults in their first year of their studies in psychology about the attachments to their mother, father and peers, how their perceptions correlate with their self-esteem and empathy and whether there are dimensions of their attachment that can predict the level of self-esteem, as well as the dimensions of students' empathy. A total of 180 first-year students from the Department of Psychology of the Aristotle University of Thessaloniki, and specifically 156 women and 24 men, with an average age of 18 years, completed self-report scales to measure the variables under consideration. The results showed that their attachments to their mother, father and peers were highly correlated to each other, but their attachment to peers was perceived as the most important, followed by the attachment to their mother and father. The analysis also showed that attachments to their mother, father and peers were correlated with students’ self-esteem. Confidence in mother was found to be a predictor of high self-esteem, while alienation from father and peers was found to be a predictor of low self-esteem. In addition, a significant correlation was found between secure mother and peer attachment and perspective taking, as well as between secure mother, father and peer attachment and personal distress. Those who have a secure attachment to their mother, father, and peers appear to have higher levels of self-esteem than those who have an insecure attachment. To predict self-esteem, alienation from father and peers was found to predict negative self-esteem, while trust in mother predicted positive self-esteem. To predict dimensions of empathy, alienation from mother was found to be a predictive factor of low perspective taking and empathic concern, while communication with peers was found to be a predictive factor of high perspective taking. Alienation, finally, from peers was found to be a predictive factor of personal distress. The results showed a low-intensity negative correlation between self-esteem and empathy, but it seems to be caused exclusively by the dimension of personal distress, which was found to be negatively and moderately associated with self-esteem.